joelniklaus/EU_Wikipedias huggingface dataset:
Naulokhon

Naulokhon (, myös Naulokhos, , ) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Se sijaitsi Joonian rannikolla noin viisi kilometriä Prienestä länsilounaaseen, nykyisen Atburgazın paikalla. Nykyisin alue on Maiandros (nyk. Menderes) -joen suiston liettymisen seurauksena useita kilometrejä sisämaassa.

Naulokhon oli Prienen poliksen satama ja saattoi olla sen alaisuudessa. Prienen lakattua olemasta noin 391/390 eaa. Naulokhon saattoi toimia prieneläisten poliksena siihen saakka, kunnes kaupunki perustettiin uudelleen. Naulokhon löi omaa pronssirahaa 300-luvulla eaa.

Naulokhonin polista ei tule sekoittaa Smyrnan lähellä sijainneeseen Naulokhoniin, joka tunnetaan myös nimellä Palaia Smyrna ().

Lähteet 

Joonian kaupungit
Priene
Susan Landale

Susan Landale on brittiläinen urkuri. Hän valmistui Edinburghin yliopistosta ja lähti sitten opiskelemaan Pariisiin André Marchalin johdolla. Hän on työskennellyt muun muassa Pariisin Pyhän Yrjön anglikaanisessa kirkossa. Lisäksi hän on Royal Academy of Musicin professori. Hän on esiintynyt solistina lukuisien johtavien orkestereiden kanssa ja levyttänyt muiden muassa Olivier Messiaenin, Louis Viernen, Charles Tournemiren sekä César Franckin tuotantoa. Landale voitti ensimmäisen palkinnon ensimmäisessä St Albansin kansainvälisessä urkukilpailussa.

Lähteet

Aiheesta muualla 
 Viralliset sivut , 

Brittiläiset urkurit
Vuonna 1935 syntyneet
Elävät henkilöt
Jussi Peltonen

Jussi Peltonen (s. 14. helmikuuta 1993 Tampere) on suomalainen ensimmäisen dan-arvon saavuttanut taekwondoin Tampereelta. Hän aloitti taekwondon harrastamisen vuonna 2007 keväällä ja hän on harrastanut lajia yli 10 vuotta. Hänellä on monia kansallisia saavutuksia, kuten SM- ja PM-mitaleja. Suurin saavutus on Suomen-mestaruus vuodelta 2009 alle 18-vuotiaiden alle 63kg sarjasta. Vuonna 2018 hän saavutti ensimmäisen PM-mitalinsa ottamalla pronssia Vantaalla käydyistä Pohjoismaiden mestaruuskilpailuista.

Peltonen edusti Tampere Kumgang Taekwondoa ja on lopettanut taekwondon vuonna 2020.

Mitalit

SM-kilpailut

Opiskelijoiden SM-kilpailut

Alle 21-vuotiaiden SM-kilpailut

PM-kilpailut

Lähteet

Suomalaiset taekwondoinit
Elävät henkilöt
Vuonna 1993 syntyneet
Benedicta Boccoli

Benedicta Boccoli (s. , Milano, Italia) on italialainen näyttelijä ja televisiojuontaja.

Lähteet

Aiheesta muualla

Italialaiset näyttelijät
Vuonna 1966 syntyneet
Elävät henkilöt
Merimaltsa

Merimaltsa (Atriplex littoralis) on revonhäntäkasvien (Amaranthaceae) heimoon, maltsojen (Atriplex) sukuun kuuluva kasvilaji. Se on yksivuotinen ja kaksikotinen sekä yleisesti ottaen suurikokoiseksi kasvava ja runsaasti haarova maltsalaji. Merimaltsalle tunnusomaisia ovat kapeat lehdet ja harmaanvihreä yleisväritys, joiden perusteella se on kohtuullisen helppo erottaa muista maltsalajeista.

Merimaltsa voi kasvaa noin metrinkorkuiseksi ja varren haarat ovat yleensä kasvutavaltaan kohenevia. Lehdet ovat kapeansuikeita ja hieman möyheitä sekä laidoiltaan harvakseltaan hammaslaitaisia. Sekä lehdet että varsi ovat väriltään harmaanvihreitä. Kukat ovat pieniä ja sijaitsevat pitkänomaisissa rykelmissä. Merimaltsa kukkii heinäkuusta syyskuulle.

Merimaltsa kasvaa merenrannoilla, levävalleilla sekä hiekkadyyneillä. Suomessa merimaltsaa tavataan koko Suomenlahden rannikolla, Turun ja Ahvenanmaan saaristojen eteläosissa sekä myös Vaasan rannikkoseudulla.

Lähteet 

Maltsat
Oksynion

Oksynion (, myös Oksyneia, , ) oli antiikin aikainen kaupunki ja kaupunkivaltio (polis) Thessaliassa Kreikassa.

Strabon kuvasi Oksynionin sijainneen 120 stadioninmitan eli noin 21 kilometrin päässä Azoroksesta. Tarkkaa sijaintia ei kuitenkaan tunneta. Sijantipaikaksi arvellaan nykyisin erästä kukkulaa Deskátin kunnan Dasochórin lähellä. Se on suunnilleen oikealla etäisyydellä Azoroksen paikasta, ja sieltä on löydetty joitakin jäänteitä 300-luvulta eaa. roomalaiselle kaudelle saakka. Perinteisesti Oksynion on sijoitettu lähelle Kalampákan kunnan Oxýneian kylää (aiempi Merítsa), joka on myös ottanut nykyisen nimensä antiikin aikaisesta kaupungista. Se sijaitsee kuitenkin liian kaukana.

Oksynionin historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Luettelointi polikseksi perustuu lähinnä yhteen piirtokirjoituslöytöön. Kaupungin oletetaan olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa.

Lähteet 

Antiikin Thessalian kaupungit
Thebai (Joonia)

Thebai () oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Se sijoitetaan rannikolle nykyisen Doğanbeyn lähelle. 

Thebai sijaitsi Mykale-vuorella pohjoiseen Miletoksesta ja länteen Prienestä. Thebain kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.

Thebain historiasta tiedetään vain vähän. Kaupungin tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Kaupunki on luetteloitu polikseksi eli itsenäiseksi kaupunkivaltioksi sillä perusteella, että monet seikat, tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Jossain vaiheessa Thebai vaikuttaa olleen Samoksen alaisuudessa osana sen peraiaa eli mantereen puolen alueita. Hellenistisellä kaudella 200-luvulla eaa. kaupunki oli tullut Miletoksen alaisuuteen. Kaupungin kansalaisesta käytettiin etnonyymiä Thēbaios ().

Thebain paikalta on löydetty kaupunginmuurien sekä kahden temppelin ja asutuksen jäänteitä. Piirtokirjoitusten perusteella kaupungissa tiedetään olleen muun muassa Athenen, Hermes Kteniteen ja Hekaten kultit.

Lähteet 

Arkeologiset kohteet Turkissa
Joonian kaupungit
Vladimir Žarkov

Vladimir Žarkov (s. 10. tammikuuta 1988) on venäläinen jääkiekkohyökkääjä, joka pelaa KHL-joukkue Salavat Julajev Ufassa. Kaudella 2012–2013 alkaneella KHL-urallaan Žarkov on pelannut 377 KHL:n runkosarjaottelua tehopistein 36+44=80 ja 90 pudotuspeliottelua tehopistein 7+13=20. Vuosina 2009–2012 Žarkov pelasi 82 NHL-ottelua New Jersey Devilsissä tehopistein 2+12=14. Žarkov pelaa leftin mailalla.

Lähteet
 

Venäläiset jääkiekkoilijat
Vuonna 1988 syntyneet
Elävät henkilöt
Jarmo Ratia

Jarmo Uolevi Ratia (s. 24. tammikuuta 1947 Helsinki) on suomalainen virkamies, joka toimi Maanmittauslaitoksen pääjohtajana.

Jarmo Ratia syntyi yli-insinööri Yrjö Risto Ratian ja filosofian maisteri Aino Irja Lahden perheeseen. Hänen puolisonsa 1968–2001 oli lehtori Annikki Ojasti. Ratia tuli ylioppilaaksi 1965 ja valmistui oikeustieteen kandidaatiksi Helsingin yliopistosta 1968, varatuomarin arvon hän sai vuonna 1978. Ratia toimi Maanmittaushallituksen esittelijänä 1968–1970 ja pääjohtajana 1991–1993 sekä Maanmittauslaitoksen pääjohtajana vuodesta 1994. Hän oli tehtävästä virkavapaalla 1999–2000. Vesihallituksen esittelijä Ratia oli 1970–1972, ylijohtaja 1983–1991 ja va. pääjohtaja 1990–1991. Maa- ja metsätalousministeriössä hän toimi hallitussihteerinä 1973–1974, toimistopäällikkönä 1974–1983 ja kansliapäällikkönä 1999–2000. Ratia oli korkeimman hallinto-oikeuden ylimääräinen hallintoneuvos vuonna 1984. Hän on sotilasarvoltaan reservin kapteeni ja kunniarajajääkäri vuodelta 2006. Pääjohtajan tehtävästä Ratia jäi eläkkeelle kesällä 2012. Hänen seuraajakseen nimitettiin Arvo Kokkonen.

Lähteet

 Valtionlaitosten johtajat
 Suomalaiset virkamiehet
 Suomalaiset juristit
 Vuonna 1947 syntyneet
 Elävät henkilöt
Guinean ylätasanko

Guinean ylätasanko on ylätasanko Guinean, Sierra Leonen, Liberian ja Norsunluurannikon alueilla. Se on melko kostea ja kasvaa savannia ja sademetsää. Ylätasangolta saa alkunsa muun muassa Nigerjoki

Maantiede ja geologia 
Guinean ylätasanko on pääosin graniittista gneissiä ja kvartsiittiä. Se on keskimäärin 460 metrin korkeudessa merenpinnasta. Siitä kohoaa kuitenkin useita vuoristoja, kuten Nimbavuoristo Guinean, Liberian ja Norsunluurannikon rajalla sekä Lomavuoristo ja Tingivuoret Sierra Leonessa.

Guinean ylätasangolta saa alkunsa Nigerjoki. Sen alkulähteet ovat 750 metrin korkeudessa Guineassa lähellä Sierra Leonen rajaa. Sieltä on Atlantin rannikolle alle 320 kilometriä. Nigerin sivujoista saavat Guinean ylätasangolta alkunsa muun muassa Milo, Sankarani ja Bagoé.

Ilmasto ja luonto 
Guinean ylätasanko on kosteata aluetta, ja siellä sataa säännöllisesti lähes ympäri vuoden. Sen ansiosta suurin osa alueesta on joko kosteaa savannia tai sademetsää.

Guinean ylätasangolla on Guinean ja Norsunluurannikon alueille ulottuva Mount Nimban luonnonsuojelualue, joka on valittu Unescon maailmanperintöluetteloon. Guinean puolella oleva Ziama Massifin biosfäärialue on puolestaan osa Unescon biosfäärialueiden verkostoa.

Guinean ylätasanko ja ihminen 
Ylätasangolla eläviä kansoja ovat kpellet, mandinkat ja kissit. Alueella viljellään muun muassa riisiä, verihirssejä, maissia, öljypalmua, kahvia ja kolapähkinöitä, ja sieltä löytyy muun muassa rautamalmia ja timantteja.

Guinean ylätasangon suurimpia kaupunkeja ovat Guineassa olevat Yomou, Macenta, Guéckédou, Beyla ja Nzérékoré.

Lähteet 

Afrikan maantiede
Ylängöt
Maltsiot

Maltsiot (Einadia) on revonhäntäkasvien (Amaranthaceae) heimoon kuuluva pienehkö kasvisuku. Sukuun kuuluu kuusi lajia, joista osasta voidaan erottaa erilaisia alalajeja.

Lajeja ja alalajeja 
 Einadia allanii
 Einadia hastata
 Einadia nutans – marjamaltsio
 Einadia nutans subsp. linifolia
 Einadia nutans subsp. oxycarpa
 Einadia polygonoides
 Einadia triandra
 Einadia trigonos
 Einadia trigonos subsp. stellulata

Lähteet 

Revonhäntäkasvit
9-1-1 (televisiosarja)

9-1-1 on yhdysvaltalainen draamasarja, jossa seurataan Los Angelesin palomiesten, ensihoitajien, poliisien ja hätäkeskuspäivystäjien arkea. Sarjan ovat luoneet Ryan Murphy, Brad Falchuk ja Tim Minear. Sarjan nimi tulee Yhdysvaltojen yleisestä hätänumerosta 911 ("nine one one").

9-1-1 alkoi Yhdysvalloissa Fox-kanavalla 3. tammikuuta 2018, saaden erittäin hyvän vastaanoton, ja sarjasta tilattiinkin välittömästi toinen tuotantokausi. Suomen Fox-kanava alkoi esittämään sarjaa 20. maaliskuuta 2018. Suomessa sarjaa esitetään myös Nelosen Ruudun Fox-lisäpalvelussa.

Sarjasta on tehty myös spin-off 9-1-1 Lone Star, jonka tapahtumat sijoittuvat Texasiin.

Pian 4. kauden viimeisen jakson Yhdysvaltojen ensi-esityksen jälkeen Fox julkisti tiedon, että 5. kausi on tulossa myöhemmin vuonna 2021. Viides kausi alkoi Yhdysvalloissa 20. syyskuuta 2021 ja Suomessa 28. lokakuuta 2021.

Pian 5. kauden viimeisen jakson Yhdysvaltojen ensi-esityksen jälkeen Fox julkisti tiedon, että 6. kausi on tulossa myöhemmin vuonna 2022. Kuudes kausi alkoi Yhdysvalloissa 19. syyskuuta 2022 ja Suomessa 9. marraskuuta 2022.

Rooleissa
Angela Bassett – Athena Grant-Nash, ylikonstaapeli, LAPD
Peter Krause – Bobby Nash, palomestari, Los Angelesin palolaitos
Oliver Stark – Evan "Buck" Buckley, palomies
Aisha Hinds – Henrietta "Hen" Wilson, palomies-ensihoitaja
Kenneth Choi – Howard "Chimney"/"Howie" Han, palomies-ensihoitaja
Rockmond Dunbar – Michael Grant, Athenan ex-aviomies
Jennifer Love Hewitt - Maddie Buckley (ent. Kendall), hätäkeskuspäivystäjä, aiemmin hoitaja, Buckin sisar ja Howien ex-puoliso (Mukana sarjassa 2. kaudesta alkaen, poistui hetkeksi 5. kaudella näyttelijän äitiysloman takia mutta palasi takaisin myöhemmin samalla kaudella)
 Ryan Guzman – Edmundo "Eddie" Díaz, palomies
 Corinne Massiah – May Grant, Athenan ja Michaelin tytär, entinen hätäkeskuspäivystäjä
 Marcanthonee Jon Reis – Harry Grant, Athenan ja Michaelin poika
 Gavin McHugh – Christopher Díaz, Eddien poika
 John Harlan Kim – Albert Han, Chimneyn velipuoli
Connie Britton – Abby Clark, hätäkeskuspäivystäjä (1. kaudella, lyhyt vierailu sarjassa 3. kauden viimeisessä jaksossa)

Yhdysvaltalaiset draamasarjat
2010-luvun televisiosarjat
2020-luvun televisiosarjat
Foxin televisio-ohjelmat
Piennarmatara

Piennarmatara (Galium × pomeranicum) on paimenmataran (Galium album) ja keltamataran (Galium verum) välinen risteymä. Vaikka piennarmatara on risteymä, se on edelleen lisääntymiskykyinen. Risteymän helppo muodostuminen uhkaa erityisesti keltamataraa, joka puhtaana lajina uhkaa hävitä. Piennarmatara luokitellaan myös Suomessa haitalliseksi vieraslajiksi.

Piennarmatara on ulkonäöltään kantalajiensa välimuoto. Lehdet ovat kapeansuikeita, hieman keltamataran neulasmaisia lehtiä leveämmät. Kukat ovat yleensä vaaleankeltaisia, mutta kukkien väri voi olla lähes millainen vain paimenmataran valkoisen keltamataran keltaisen väliltä. Piennarmataran ulkonäkö voi vaihdella alueellisesti huomattavastikin.

Piennarmataraa tavataan Suomessa etenkin Etelä-Suomessa, mutta havaintoja siitä on kuitenkin monin paikoin aina Oulun korkeudelle asti sekä jonkin verran myös Lapista.

Lähteet

Aiheesta muualla 
 Laji.fi: Piennarmatara (Galium × pomeranicum)

Matarat
Risteymät
Turun sotaveteraanien muistomerkki

Turun sotaveteraanien muistomerkki on Aarne Ehojoen suunnittelema veistos Turun Samppalinnanpuistossa. Paljastamistilaisuus oli vuonna 1992.

Harmaasta graniitista veistetty taideteos koostuu jalustasta, nelikulmaisesta pylväästä ja pronssisesta tammenlehvästä. Tammenlehvä on viime sotien veteraanien tunnus ja se kuvaa kestävyyttä ja voimaa.

Veistokseen on kirjoitettu teksti Pro Patria 1939–1945.

Lähteet

Turun patsaat ja veistokset
III kaupunginosa
Suomen muistomerkit
Milla Madetoja

Milla Madetoja (s. 1982) on suomalainen Yleisradion toimittaja ja uutisankkuri. Hän on ollut toimittajana tai juontajana Yleisradion tv-ohjelmissa, kuten Ajankohtainen kakkonen, Erätulilla ja Puoli seitsemän. Syksyllä 2015 hän aloitti Ylen alueellisten tv-uutisten juontajana ja syksyllä 2019 Ylen aamun uutisankkurina. Madetoja on toimittanut kaksi kirjaa: Erätulilla  (2014) ja Erätulilla ikuisessa maisemassa (2015). Koulutukseltaan Madetoja on yhteiskuntatieteiden maisteri Tampereen yliopistosta, pääaineena tiedotusoppi.

Madetoja toimii elokuusta 2021 lähtien kaksi vuotta Tampereen yliopiston audiovisuaalisen journalismin opettajana, minkä jälkeen hän suunnittelee palaavansa takaisin Ylelle.

Milla Madetojan vanhempi sisar on hyvinvointivalmentaja Kukka Laakso. Heidän isänsä oli professori Seppo Laakso. Heidän äitinsä on rytmisen voimistelun Suomen-mestari ja Miss Suomi -kilpailussa 1972 menestynyt Pirkko o.s. Lehtonen.

Lähteet 

Elävät henkilöt
Ylen toimittajat
Vuonna 1982 syntyneet
Victor Zsasz

Victor Zsasz  on kuvitteellinen sarjamurhaaja DC Comicsin sarjakuvamaailmassa. Hänen ensiesiintymisensä oli Batman: Shadow of the Bat -lehden ensimmäisessä numerossa ja hänet loivat Alan Grant ja Norm Breyfogle.

Alkuperäinen syntytarina 

Victor Zsasz oli oman kansainvälisen yhtiönsä johtaja, ja hänelle oli kertynyt suurta omaisuutta vanhempiensa perinnön lisäksi. Hänen ollessa 25-vuotias hänen vanhempansa kuolivat veneonnettomuudessa jonka jälkeen Zsasz sairastui masennukseen. Hän alkoi pelaamaan rahapelejä ja menetti rahaa peleissä ympäri maailmaan. Eräänä iltana hän meni Gotham Cityn kasinoon, jossa hän menetti kaiken omaisuutensa Pingviinille. Sen jälkeen hän ajatteli, että hänen elämänsä on tyhjää, eikä hänen olemassaolossaan ollut mitään järkeä. Kun hän yritti tehdä itsemurhan hyppäämällä Gotham Bridge -sillalta, koditon mies kiristi häneltä rahaa veitsellä, Zsasz kieltäytyi antamasta hänelle rahaa ja otti mieheltä veitsen pois, Zsasz näki miehen silmistä, että miehen elämä on merkityksetöntä ja ettei millään ole mitään väliä. Hän halusi "auttaa" miestä ja tappoi hänet. Siitä lähtien hän on omistautunut  "auttamaan" toisia ihmisiä jotka tuntevat olemassaolonsa turhaksi. Zsasz asettelee uhrinsa eri asentoihin (esim. pelaamaan korttia), hän pitää tukkimiehen kirjanpitoa uhreistaan viiltämällä jokaisen tapponsa jälkeen kirjaimen ruumiiseensa. Hänet on diagnosoitu hulluksi, ja Batman on toimittanut hänet kerta toisensa jälkeen Arkhamin mielisairaalaan.

Henkilötiedot 
 Nimi: Victor Zsasz
 Sukupuoli: Mies
 Toimipaikka: Gotham City
 Ammatti: Sarjamurhaaja
 Silmien väri: Sininen

Muu media

Televisio 
Victor Zsasz teki televisiodebyyttinsä Gotham -sarjassa, jossa häntä näytteli Anthony Carrigan. Sarjakuvista poiketen, Gothamissa Zsasz on enemmänkin palkka- kuin sarjamurhaaja. Hänellä ei ole mitään henkilökohtaista uhrejaan kohtaan, mutta on toimeksiannon saatuaan valmis tappamaan kenet tahansa. Useimmiten hänet nähtiin Carmine Falconen ja myöhemmin Pingviinin palveluksessa.

Elokuvat 
 Victor Zsasz tekee cameoroolin elokuvassa Batman Begins. Zsaszia näyttelee Tim Booth.
 Victor Zsasz tekee cameoroolin elokuvassa Batman: Assault on Arkham. Häntä ääninäyttelee Christian Lanz.

Videopelit

Batman Arkham 
Victor Zsasz on yksi Batman: Arkham sarjan vihollisista ja häntä ääninäyttelee Danny Jacobs.

 Victor Zsasz esiintyy vuoden 2009 Batman: Arkham Asylum pelissä jossa ei pelattava hahmo.
 Victor Zsasz esiintyy vuoden 2011 Batman: Arkham City pelissä jossa hänellä on oma sivutehtävänsä.
 Victor Zsasz esiintyy vuoden 2015 Batman: Arkham Knight pelissä jossa hänellä on vain cameorooli.
 Vuoden 2016 Batman: Arkham VR pelissä Victor Zsaszin voi nähdä omassa sellissään.

Hahmoa näytelleet

Lähteet  

 http://dc.wikia.com/wiki/Victor_Zsasz_(New_Earth)

Aiheesta muualla  

 Luettelo Batmanin vihollisista

 Batmanin vastustajat
Kuvitteelliset joukkomurhaajat
Kuvitteelliset sarjamurhaajat
Kuvitteelliset psykopaatit
DC-universumin superroistot
Uitto (täsmennyssivu)

Uitto voi tarkoittaa seuraavia asioita:

 uitto, tapa kuljettaa puutavaraa vesitse
 Uitto, suomalaisena sukunimenä:
 Antti Uitto (s. 1983), jääkiekkoilija
 Eelis Uitto (s. 2001), keskimatkojen juoksija
 Eila Uitto (ent. Friman, Rissanen 1923–2012), yritysjohtaja, kauppaneuvos
 Jorma Uitto (1921–2009), ministeri ja Tullihallituksen pääjohtaja
 Jouni Uitto (s. 1943), ihotauteihin erikoistunut professori ja lääkäri
 Olavi Uitto (1912–1993), yrittäjä ja yritysjohtaja, kauppaneuvos, Eila Uiton puoliso
 Pauli Uitto (1932–2018), ay-toimitsija ja poliitikko (SKDL, Vasemmistoliitto)
 Päivi Riipinen, o.s. Uitto (s. 1957), Miss Suomi 1979
 Tommi Uitto (s. 1969), yritysjohtaja.

Luettelot henkilöistä sukunimen mukaan
Willamo

Willamo on suomalainen sukunimi. Nimen kantajia:

 Armas Willamo (1889–1949), liikemies ja elokuvatuottaja
 Feniks Willamo (s. 1992), Pasa-yhtyeen kitaristi, ääninäyttelijä
 Heikki Willamo (s. 1952), valokuvataiteilija
 Mimosa Willamo (s. 1994), näyttelijä
 Oiva Willamo (1887–1967), jääkärieversti
 Risto Willamo (s. 1958), ympäristötieteilijä, yliopistonlehtori

Entisenä sukunimenä:
 Annikki Kariniemi (1913–1984), kirjailija, vuosina 1944–1962 Kariniemi-Willamo
Honor 5X

Honor 5X on Huawein valmistama älypuhelin.

Ominaisuudet 
Honor 5X:ssä on Android 5.1.1 Huawein omalla Emotion UI 3.1 -käyttöliittymällä. Puhelimessa on paikka micro-SIM-kortille, nano-SIM-kortille ja SD-muistikortille (maksimi 128 Gt).

Kamera 
Honor 5X:ssä on 13 megapikselin takakamera LED-salamalla. Etukameran tarkkuus on viisi megapikseliä. Honor 5X:llä voi ottaa videoita korkeintaan 1080p-laadulla ja 30 fps:n nopeudella.

Käyttöjärjestelmä 
Honor 5X:ssä on Android 5.1.1 (Lollipop), johon tuli päivitys 6.0 (Marshmallow). Honor 5X:n CPU Octa-core (4 × 1,5 GHz Cortex-A53 & 4 × 1,2 GHz Cortex-A53). Honor 5X:ssä on sisäistä muistia 16 Gt ja 2 Gt RAMia.

Lähteet 

Android-pohjaiset laitteet
Huawein matkapuhelimet
Kosketusnäytölliset älypuhelimet
Vuoden 2016 matkapuhelimet
Kalenterimies

Kalenterimies (Calendar Man) oikealta nimeltään Julian Gregory Day on DC Comicsin kustantaman sarjakuvan hahmo ja yksi Batmanin vastustajista. Hahmon ensiesiintyminen tapahtui Detective Comics #259 -sarjakuvassa vuonna 1958. Kalenterimies tunnetaan siitä, että hän tekee rikoksensa tärkeinä päivämäärinä.

Henkilötiedot 

 Nimi: Julian Gregory Day
 Sukupuoli: Mies
 Toimipaikka: Gotham City
 Ammatti: Taikuri
 Silmienväri: Musta
 Hiukset: Kalju

Muu Media

Elokuvat 
 Kalenterimies esiintyy Lego Batman Elokuvassa.

Videopelit 
 Kalenterimies ei itse esiinny vuoden 2009 Batman: Arkham Asylumissa, mutta hänen elämäkertansa voi avata suorittamalla Arvuuttajan haasteen.
 Kalenterimies esiintyy vuoden 2011 Batman: Arkham Cityssä.
 Kalenterimiehellä on vuoden 2015 Batman: Arkham Knightissa cameorooli.

Aiheesta muualla 
 Luettelo Batmanin vihollisista

 Batmanin vastustajat
 DC-universumin superroistot
 kuvitteelliset murhaajat
Steven Dann

Steven Arthur Dann (s. 27. joulukuuta 1953 Burnaby, Kanada) on kanadalainen alttoviulisti. Hän aloitti viulunsoiton opintonsa Harry Gomezin johdolla ja siirtyi vuonna 1970 alttoviuluun. Hän oli vuosina 1969–73 Kanadan kansallisen nuoriso-orkesterin jäsen. Dannin myöhempiä opettajia olivat Lorand Fenyves Torontossa, Robert Pikler Sydneyssä sekä Bruno Giuranna Italiassa ja Englannissa.

Dann oli National Arts Centre Orchestran ensimmäinen alttoviulisti vuosina 1977–1980. 1980-luvulla hän soitti myös Tonhalle-orkesterissa, Concertgebouw-orkesterissa ja Vancouverin sinfoniaorkesterissa. Vuonna 1988 hän liittyi Toronton sinfoniaorkesteriin, jossa oli soittanut jo 1970-luvulla. Dann on lisäksi ollut aktiivinen kamarimuusikkona ja lukuisien orkesterien solistina eri maanosissa. Hän on kantaesittänyt useita teoksia. Vuonna 1990 Dann aloitti soittamisen Smithsonian Chamber Players -kokoonpanossa Washingtonissa (DC). Hän oli mukana perustamassa Axelrod-jousikvartettia ja on soittanut Zebra Triossa sekä ARC Ensemblessa. Dann on tehnyt levytyksiä muiden muassa Sonylle, Naxokselle, Ondinelle ja Chandosille.

Dann on opettanut muun muassa McGillin yliopistossa. Hänen instrumenttinsa on Joseph Gaglianon alttoviulu noin vuodelta 1780.

Lähteet 
 

Alttoviulistit
Kanadalaiset muusikot
Vuonna 1953 syntyneet
Elävät henkilöt
Khalji-dynastia

Khalji-dynastia oli Delhin sulttaanikuntaa vuosina 1290–1320 hallinnut dynastia. Khalji-dynastian perusti Jalal ud din Firuz Khilji syrjäytettyään vuonna 1290 orjadynastian viimeisen hallitsijan Muiz ud din Qaiqabadin. Khalji-dynastian aikana Delhin vaikutusalue laajeni etelään hinduvaltakuntien kustannuksella. Viimeinen Khalji-dynastian hallitsija murhattiin vuonna 1320, ja sen jälkeen Delhissä alkoi Tughluq-dynastian aikakausi.

Lähteet
Pertti Ehrnrooth

Pertti Oskar Ehrnrooth (s. 25. huhtikuuta 1934 Kurkijoki) on suomalainen opettaja ja kirjailija.

Ehrnroothin vanhemmat olivat Eino Ehrnrooth ja Sylvi Ehrnrooth o.s. Äikäs. Hän joutui perheineen talvisodan aikana evakkoon ja vietti sitten lapsuus- ja nuoruusvuotensa Riihimäellä ja kävi siellä oppikoulun. Hän valmistui 1957 opettajaksi Heinolan opettajaseminaarista ja toimi luokanopettajana Ilomantsin Kivilahden koululla 36 vuoden ajan aina eläkkeelle siirtymiseensä saakka vuonna 1994. Nykyisin Ehrnrooth asuu Joensuussa.

Ehrnrooth on harrastanut kalastusta, metsästystä ja kanoottimelontaa. Hän on kirjoittanut romaaneja, novelleja, pakinoita, lastennäytelmiä, kirjallisuusarvosteluja, satuja sekä erä-, kalastus-ja matkakertomuksia joita on julkaistu lehdissä, antologioissa (muun muassa Erämaailma), ja hänen näytelmiään on esitetty radiossa ja televisiossa. Hän voitti 1973 Nuoren Voiman Liiton valtakunnallisen novellikilpailun.

Ehrnrooth on naimisissa Katriina Suvannon kanssa, ja hänellä on kaksi lasta. Kirjailija ja tutkija Jari Ehrnrooth on hänen edellisestä avioliitostaan.

Teoksia 
 Kanervankukka: Eränovelleja. Ilias, Joensuu 2001.
 Meren kissa: Kalastuskertomuksia. Ilias, Joensuu 2002.
 Shamaanin saari. Ilias, Joensuu 2004.
 Viha: Romaani. Ilias, Joensuu 2006.
 Pohjan perillä: Erä- ja matkatarinoita. Kustannuskynnys, Saarivaara 2010.
 Kenttäpullolapaset: pojan sota-ajan muistoja: Novelleja. Kustannuskynnys, Polvijärvi 2011.
 Neljä vuodenaikaa: Satusikermä. Kuvat Päivi Hyttinen. Kustannuskynnys, Saarivaara 2011.
 Veljesviha: Romaani. Kustannuskynnys, Saarivaara 2012.

Lähteet 

Suomalaiset opettajat
Suomalaiset kirjailijat
Vuonna 1934 syntyneet
Elävät henkilöt
Suomalaiset aateliset
Luettelo Ahvenanmaan julkisista taideteoksista ja muistomerkeistä

Luettelo Ahvenanmaan julkisista taideteoksista ja muistomerkeistä sisältää Ahvenanmaan maakunnassa olevat pysyvät patsaat, muistomerkit ja muistolaatat, mikäli kunnan patsaat, muistomerkit ja muistolaatat eivät ole omassa kuntakohtaisessa taulukossa (kts. ”katso myös” -osiota).

Julkiset taideteokset, muistomerkit ja muistolaatat

Katso myös 

 Luettelo Brändön julkisista taideteoksista ja muistomerkeistä
 Luettelo Finströmin julkisista taideteoksista ja muistomerkeistä
 Luettelo Föglön julkisista taideteoksista ja muistomerkeistä
 Luettelo Jomalan julkisista taideteoksista ja muistomerkeistä
 Luettelo Kökarin julkisista taideteoksista ja muistomerkeistä

 Luettelo Lemlandin julkisista taideteoksista ja muistomerkeistä
 Luettelo Maarianhaminan julkisista taideteoksista ja muistomerkeistä
 Luettelo Sundin julkisista taideteoksista ja muistomerkeistä
 Luettelo Vårdön julkisista taideteoksista ja muistomerkeistä

Lähteet

Aiheesta muualla

Ahvenanmaa
Ahvenanmaa
Gustaf Sohlström

Gustaf Adolf Sohlström (4. elokuuta 1821 Pori – 1. syyskuuta 1907 Pori) oli suomalainen Porissa vaikuttanut kauppaneuvos, kunnallisneuvos, kauppias, laivanvarustaja ja teollisuudenharjoittaja.

Sohlströmin vanhemmat olivat porilainen porvari Otto Jakob Sohlström ja Anna Greta Sohlström. Hän kävi Porin triviaalikoulua ja Turun kauppakoulun ja opiskeli sitten Ranskassa, Englannissa ja Saksassa kieliä ja liikealaa.

Sohlström perusti 1845 kauppaliikkeen Poriin. Liikkeen yhteyteen hän liitti myöhemmin asioimis- ja huolinta-alan liikkeen, laivakonttorin ja purje- ja höyrylaivoja omistaneen varustamon. Hänellä oli myös fajanssi-, olut- ja nappitehtaat Porissa. Laivanvarustajana Sohlström omisti yksin kuunari Ukon, puoliksi fregatti Fjäderneslandetin, kuunari Gustafin ja priki Henrietten sekä neljäsosalla höyrylaiva Neckenin ja parkkilaiva Activen. Hän oli myös osakkaana höyrypursissa Sowinto, Joetar ja Björneborg. Sohlström  harjoitti lisäksi puutavaran ja viljan vientiä ja omisti Mouhijärvellä puolet Taipaleen ja Putajan sahoista. Hän oli osakkaana 1872 perustetussa Reposaaren höyrysahassa. Sohlström sai kauppaneuvoksen arvon vuonna 1900.

Sohlström oli Porin satamakonttorin esimiehenä, kunnallisneuvosmiehenä Porin maistraatissa ja raastuvanoikeudessa ja hoiti lukuisia muita luottamustehtäviä. Hn oli Tanskan varakonsuli vuodesta 1868, ja hän toimi Porin Kauppiasyhdistyksen ja Porin Kauppaklubin puheenjohtajana.

Gustaf Sohlström oli naimisissa Maria Wilhelmina Lindeqvistin kanssa. Heidän lapsiaan olivat Muntra Musikanter -mieskuoron johtaja, varatuomari Gustaf Maximilian (Gösta) Sohlström (1849–1925) ja kirjailija Edith Sohlström (1870–1934).

Lähteet

Aiheesta muualla 
 SKS Biografiakeskus, Suomen talouselämän vaikuttajat : Kauppaneuvos Gustaf Sohlström (1821–1907)

Kauppaneuvokset
Suomalaiset yrittäjät
Suomalaiset kauppiaat
Suomalaiset laivanvarustajat
Vuonna 1821 syntyneet
Vuonna 1907 kuolleet
Anarky

Anarky oikealta nimeltään Lonnie Machin on DC Comicsin kustantama sarjakuvahahmo ja Batmanin vihollinen. Hänen ensiesiintymisensä tapahtui Detective Comics #608 -sarjakuvassa vuonna 1989.

Historia 

Lonnie Machin oli opiskelija ja lapsinero kun hän kehitti Anarkyn identiteetin omien uskomustensa mukaisesti ja alkoi puhdistaa Gotham Cityä korruptiosta. Hänen väkivaltainen toimintatapansa ja horjumaton uskonsa 
anarkiaan asettavat hänet kuitenkin vastakkain Batmanin kanssa. Batman otti hänet kiinni, vaikka hänen isänsä Mike yritti suojella häntä.

Lonnien ollessa pidätettynä nuorisovankilassa hän alkoi toimia salanimellä Moneyspider ja ryhtyi varastamaan rahaa suurilta yrityksiltä tietokoneen avulla. Hän ohjasi varastamansa rahat kolmansille osapuolille, jotka sitä hänen mielestään eniten tarvitsivat. Tim Drake kuitenkin pysäytti toiminnan ennen kuin Timistä tuli Robin.

Kun Arkham Asylumin vankeja vapautettiin, Lonnie vapautui myös ja jatkoi toimintaansa Anarkyna ja taisteluaan Gothamin korruptiota vastaan. Lonnie piti Batmania syypäänä Gothamin kaaokseen. Kun hän alkoi suunnitella Batmanin kaatamista Linnunpelätin aloitti suunnitelmansa levittää pelkokaasua kaupunkiin. Anarky omi suunnitelman itselleen Batmanin ja Scarecrowin tuhoamiseksi. Hän melkein onnistui suunnitelmassaan, mutta hänelle annettiin Scarecrowin pelkokaasua eikä hän kyennyt voittamaan Batmania ja Linnunpelätintä, Batman varoitti Anarkya, ettei tämä enää yrittäisi taistella häntä vastaan. Anarky suostui eikä häntä viety takaisin vankilaan.

Henkilötiedot 
 Nimi: Lonnie Machin
 Sukupuoli: Mies
 Toimipaikka: Gotham City
  Ammatti: Yrittäjä
 Silmien väri: Sininen
 Hiusten väri: Punainen

Lähteet 
 http://dc.wikia.com/wiki/Lonnie_Machin_(New_Earth)

 DC-universumin superroistot
Rauno Ronkainen

Rauno Ronkainen (s. 4. elokuuta 1964) on suomalainen elokuvaaja.

Ronkainen on voittanut parhaan kuvauksen Jussi-palkinnon kolme kertaa: vuonna 2009 elokuvasta Käsky, vuonna 2013 elokuvasta Puhdistus ja vuonna 2018 elokuvasta Ikitie. Vuonna 2005 hänelle myönnettiin elokuvataiteen valtionpalkinto yhdessä Aku Louhimiehen ja Samu Heikkilän kanssa tv-sarjasta Irtiottoja ja elokuvasta Paha maa.

Lähteet

Aiheesta muualla 
 
 

Suomalaiset elokuvaajat
Jussi-palkinnon saajat
Vuonna 1964 syntyneet
Elävät henkilöt
Lauri Holappa

Lauri Holappa (s. 1982) on Demos Helsingin vanhempi tutkija. Aiemmin hän on toiminut opetusministeri Li Anderssonin ja hänen sijaisensa Jussi Saramon sekä vasemmistoliiton ministeriryhmän talouspoliittisena erityisavustajana 1.1.2020–13.8.2020; poliittiseen talouteen, rahoitusmarkkinoihin ja EU:n talouskysymyksiin erikoistuneena tutkijana Helsingin yliopistossa sekä opettajana Helsingin ja Turun yliopistoissa. 

Hän väitteli tohtoriksi vuonna 2020. Väitöskirjassaan The Bond-Market-Power Fallacy hän toteaa, että globaaleiden luottomarkkinoiden oletetaan usein asettavan valtioiden finanssipolitiikalle tiukkoja reunaehtoja, jotka täyttämällä valtio voi pitää lainojensa korot kohtuullisina. Holapan mukaan eräissä tapauksissa valtio voisi kuitenkin ohittaa luottomarkkinat kokonaan ja rahoittaa julkisia menojaan oman keskuspankkinsa myöntämällä luotolla. Usein tämän odotetaan johtavan hyperinflaatioon, mutta Holapan mukaan tällaista yhteyttä ei todellisuudessa ole. 

Holappa on tullut tunnetuksi ennen kaikkea jälkikeynesiläisen talousteorian tuomisesta suomalaiseen keskusteluun. Hän on esiintynyt myös usein julkisuudessa euroalueen talouspolitiikkaan liittyvissä kysymyksissä.

Holappa piti yhdessä Jussi Ahokkaan kanssa vuosina 2010–2016 Suomen suosituimmaksi talousblogiksi noussutta Raha ja talous -blogia, jossa esiteltiin laajasti jälkikeynesiläisen talousteorian perusteita sekä analysoitiin kotimaista talouspolitiikkaa ja kritisoitiin uusklassista taloustiedettä. Holappa ja Ahokas julkaisivat vuonna 2014 myös jälkikeynesiläistä talousteoriaa esittelevän Rahatalous haltuun -kirjan.

Holapan artikkeleita on julkaistu Politiikka-lehdessä, Tiede ja Edistyksessä, Poliittisessa taloudessa sekä monissa muissa kotimaisissa yhteiskuntatieteellisissä aikakauskirjoissa. Lisäksi hän on toiminut kolumnistina muun muassa Helsingin Sanomien Nyt-liitteessä, Ylioppilaslehdessä ja Peruste-lehdessä. Holappa pitää yhdessä viestinnän tutkija Timo Harjuniemen kanssa talouden ja politiikan asioita käsittelevää Poliittinen talous -podcastia.

Teokset

Lähteet 

Suomalaiset taloustieteilijät
Suomalaiset bloginpitäjät
Vuonna 1982 syntyneet
Elävät henkilöt
Luettelo Etelä-Karjalan kansakouluista

Tämä artikkeli on luettelo Etelä-Karjalan kansakouluista.

Imatra

Joutseno

Lappee

Lappeenranta

Lauritsala

Lemi

Luumäki

Nuijamaa

Parikkala

Rautjärvi

Ruokolahti

Saari

Savitaipale

Simpele

Taipalsaari

Uukuniemi

Ylämaa

Lähteet
 Arkistonmuodostaja: Suomen kansakoululaitoksen satavuotisjuhla-adressi 
 Arkisto: Suomen kansakoululaitoksen satavuotisjuhla-adressin arkisto 
 Sarjat (kuntaluettelo, jossa koulut näkee klikkaamalla kunnan nimeä)
 Maanmittauslaitos: Vanhat painetut kartat (kansakoulujen sijainti merkitty vanhoihin 1:20 000 peruskarttoihin)
 Maanmittauslaitos: Karttapaikka (koulurakennusten sijaintien koordinaatit)
Seppo Aho

Seppo Kalervo Aho (20. elokuuta 1942 Hattula – 6. marraskuuta 2017 Alavus) oli kunnallisneuvos, joka toimi Alavuden kaupunginjohtajana.  

Seppo Aho syntyi kunnansihteeri Frans Vilho Ahon ja Ida Rauha Aholan perheeseen. Hänen puolisonsa vuodesta 1967 oli Liisa Helena Tattari. Aho valmistui merkonomiksi 1963, sosionomiksi 1967 ja hallintotieteen maisteriksi Tampereen yliopistosta 1988. Hän toimi Hattulan toimistosihteerinä 1967 ja kunnanjohtajana 1968–1972. Alavuden kunnan-, kauppalan- ja kaupunginjohtajana Aho toimi 1972–1991. Hän oli valitsijamies Suomen presidentinvaalissa vuonna 1982 ja 1988. Suomen Diabetesliiton kunniapuheenjohtaja Aho on vuodesta 1992, kunnallisneuvoksen arvon hän sai vuonna 1993.

Lähteet

Aiheesta muualla
 Diabetesliiton kunniapuheenjohtaja Seppo Aho. Säätiön hallitustyö oli yksi mieluisimmista luottamustehtävistäni.

Suomalaiset virkamiehet
Hattulan kunnanjohtajat
Alavuden kaupunginjohtajat
Vuonna 1942 syntyneet
Vuonna 2017 kuolleet
Orkneyn lippu

Orkneyn lippu oli vuoden 2007 julkisen lippuäänestyksen voittaja. Äänestyksessä Orkneysaarten asukkaiden annettiin valita viiden lipun joukosta miellyttävin. Kaikki ehdolla olleet liput olivat Lord Lyonin tuomioistuimen hyväksymiä. Äänestyksen voittanut lippu sai 53 % äänistä. Lipun oli suunnitellut Orkneylainen postimies Duncan Tullock.

Keltainen ja punainen ovat värit Norjan ja Skotlannin vaakunoista, jotka kummatkin käyttävät keltaista ja sinistä. Lippu kuvaa saarien skotlantilaisia ja norjalaisia juuria. Sininen on otettu Skotlannin lipusta ja kuvaa myös merta ja saarten merenkulun perintöä.

Kronologia

Lähteet
 https://web.archive.org/web/20070928004027/http://www.orkney.gov.uk/media/chief_executive/images/Flag_consultation.pdf
 https://web.archive.org/web/20070928004036/http://www.orkney.gov.uk/nqcontent.cfm?a_id=6645&tt=orkneyv2
 http://www.orcadian.co.uk/archive/2007/archive26.htm 
 https://web.archive.org/web/20070928004027/http://www.orkney.gov.uk/media/chief_executive/images/Flag_consultation.pdf
 http://news.bbc.co.uk/1/hi/scotland/north_east/6541099.stm

Aiheesta muualla

Liput
Lippu
Kuokkalan kartano

Kuokkalan kartano on kauppaneuvos Julius Johnsonin rakennuttama ja arkkitehti Wivi Lönnin suunnittelema kivitalo, joka valmistui vuonna 1904. Se kuuluu pihapiirinsä kanssa Keski-Suomen maakunnallisesti arvokkaisiin rakennettuihin kulttuuriympäristöihin.

Kauppaneuvos Julius Johnson omisti Kuokkalan sahan, jonka viereen hän rakennutti perheelleen asuintalon. Vuonna 1904 valmistuneen jugendia edustavan kivisen talon suunnitteli Wivi Lönn. Se sijaitsee Äijälänjoen ja Päijänteen vesistömaisemassa.

Talo oli alkujaan asuinrakennus, mutta vuosina 1948–1967 se toimi Jyväskylän maalaiskunnan synnytyssairaalana. Kauko Sorjosen säätiö hankki talon vuonna 1998, ja se on sen jälkeen entisöity. Säätiö myi Kuokkalan kartanon joulukuussa 2020 yhteensä 1,2 miljoonalla eurolla perustettavalle yhtiölle. 

Syyskuussa 2021 Kartano avasi ovensa uudistuneena. Kartanon sisäpuoli on täysin saneerattu sekä sisustettu muunmuassa antiikkihuonekaluin sekä valaisimin. Kartanolla palvelee tänä päivänä huippuarvosanoja saanut Kuokkalan kartanon ravintola.  Ravintolatoiminnan lisäksi Kartanolla on järjestetty tapahtumia sekä konsertteja.

Lähteet

Aiheesta muualla 
Kuokkalan kartanon verkkosivut
Jyväskylän rakennukset ja rakennelmat
Wivi Lönnin suunnittelemat rakennukset
Hämeenlahti
Mega Man (vuoden 1994 televisiosarja)

Mega Man on japanilais-amerikkalais-kanadalainen animaatiosarja, joka perustuu Capcomin samannimiseen videopelihahmoon.
Sarja on tuotettu yhteistyössä Capcomin, Ruby-Spearsin, Ashi Productionsin ja Ocean Productionsin kanssa. Sarja alkoi Yhdysvalloissa 11. syyskuuta 1994 ja päättyi vuotta muohemmin 10. joulukuuta 1995. Sarjaan on tuotettu kaksi tuotantokautta, josta oli myös suunnitteilla kolmas kausi, mutta budjettileikkauksien takia sarja lopetettiin.

Hahmot sarjassa

Päähahmot
 Mega Man (Ian James Corlett): Sarjan päähahmo. Animaatioversio peilaa videopeliversion taustaa, koska Rock (Mega Manin todellinen nimi) oli alun perin yksi kahdesta Tri. Lightin avustajarobotista. Myöhemmin siitä muunnettiin taistelijarobotti, jonka tarkoituksena oli taistella pahan Tri. Wilyn uudelleenohjelmoituja robottimestareita vastaan.
 Roll (Robyn Ross): Rockin sisar ja toinen Tri. Lightin avustajista. Roll rakennettiin alun perin  kotitaloustöitä varten, mutta Wilyn tekojen jälkeen se ryhtyi avustamaan Mega Mania taisteluissa. Rollilla ei varsinaisesti ole minkäälaisia aseita, mutta sen käsivarteen rakennettu imuri osoittautui hyödylliseksi joissain tilanteissa.
 Tri. Thomas Light (Jim Byrnes): Rockin, Rollin ja robottimestareiden alkuperäinen kehittäjä. Hän toimi alun perin Tri. Wilyn kanssa kehittääkseen toimivia robottiapureita työmaille ja muualle ihmiskunnan hyödyksi. Wily kuitenkin petti Lightin kääntymällä tätä vastaan, varastaen Lightin pohjapiirustukset ja robottimestarit.
 Rush (Corlett): Mega Manin robottikoira. Peliversion lailla Rush pystyy muuntautumaan koirasta jetti -muotoon.

Vastukset
 Tri. Albert W. Wily (Scott McNeil): Sarjan pääpahis ja Lightin entinen avustaja. Wily varasti Lightin robottien prototyypit ja lukuisat pohjapiirustukset, ja uudelleenohjelmoi niistä pahoja. Wily oli vakuuntunut, että Light olisi muka sabotoinut hänen elämäntyönsä ja varastanut kaiken kunnian itselleen. Sarjassa Wilyllä on karkea saksalainen aksentti.
 Proto Man (McNeil): Mega Manin isoveli ja Wilyn apulainen. Se on ensimmäinen Lightin ja Wilyn suunnittelema kokeellinen humanoidirobotti, joka epäonnistui. Vaikka Proto Man työskentelee Wilylle, niin sillä on tapana olla tottelematta Wilya ja usein samalla estää Wilyn suunnitelmat. Se on myös kovasti kiintynyt joko tuhotakseen Mega Manin tai voittaakseen tämän Wilyn puolelle.

Animaatiosarjat
Mega Man
Suomen hauskin mies

Suomen hauskin mies on vuonna 2018 ensi-iltansa saanut mustan huumorin sävyttämä draamaelokuva, jonka on ohjannut Heikki Kujanpää. Se kertoo Suomen sisällissodan aikaisesta Isosaaren punavankileiristä, jonne tuodut vangitut punaiset teatterinäyttelijät saavat jäädä teloittamatta, mikäli kehittävät saksalaista komentajaa hauskuuttavan näytelmän. Suomen hauskin mies sai ensi-iltansa 16. maaliskuuta 2018.

Elokuva pohjautuu Kujanpään kirjoittamaan samannimiseen näytelmään, jonka ensi-ilta oli Helsingin Kaupunginteatterissa vuonna 2017. Näytelmä puolestaan on saanut innoituksensa toimitttaja Vihtori Huhdan johdolla Suomenlinnan vankileirillä tehdystä pilkkanäytelmästä, jossa käsiteltiin Suomen kuningaskuntahanketta. Elokuvan päähenkilö on Martti Suosalon esittämä näyttelijä Toivo Parikka, jonka henkilöhahmoon on Huhdan ohella otettu piirteitä Jalmari Parikasta ja Aarne Orjatsalosta.

Näyttelijät

Arvosteluja

Lähteet 

Vuoden 2018 suomalaiset elokuvat
Suomalaiset sotadraamat
Suomalaiset historialliset draamaelokuvat
Establishment

Establishment tarkoittaa vallitsevaa yhteiskunnallista järjestelmää, ja varsinkin sen valtaa pitäviä. Yleensä käsitteellä viitataan vakiintuneeseen yhteiskuntajärjestykseen sekä joukkoon talouselämän tai politiikan johtohenkilöitä, jotka muodostavat yhteiskunnan hallitsevan luokan, eliitin. Käsitteellä voidaan myös viitata eri alojen mielipiteitä, arvostuksia ja käsityksiä valvovaan ryhmään, joka pönkittää vallitsevia näkemyksiä, esimerkiksi kirjallisuuden tai taiteen establishment.

Lähteet 

Sosiologia
Englanninkieliset sanat ja sanonnat
Leif Fast

Leif Wolmar Fast (s. 17. helmikuuta 1933 Helsinki) on viestinnän ammattilainen, joka toimi Taloudellisen tiedotustoimiston pitkäaikaisena toimitusjohtajana.  

Leif Fast syntyi työnjohtaja Wolmar Rafael Fastin ja Inez Dahline Österlundin perheeseen. Hänen puolisonsa vuodesta 1960 on päätoimittaja Irma Maria Ruotsala. Fast tuli ylioppilaaksi 1952 ja valmistui filosofian kandidaatiksi 1963. Hän toimi tiedotuspäällikkönä Nokian kaapelitehtaalla  1964–1968 ja Suomen Teollisuusliitossa 1968–1971. Taloudellisen tiedotustoimiston toimitusjohtaja hänestä tuli vuonna 1971. Hän hoiti tehtävää yli 20 vuotta, aina vuoteen 1995 asti.

Lähteet 

 Suomalaiset yritysjohtajat
Nokian henkilöstö
Vuonna 1930 syntyneet
Elävät henkilöt
Noin viikon studio

Noin viikon studio oli Yle TV2:lla 5. huhtikuuta 2018 alkanut suomalainen televisio-ohjelma, jossa juontajat Eeva Vekki ja Anders Helenius kävivät läpi merkittävimpiä uutisia ja ajankohtaisia aiheita satiirin ja komedian keinoin. Ohjelma oli jatkoa marraskuussa 2017 päättyneelle Noin viikon uutisille ja sitä oli tekemässä pääosin sama tekijätiimi. Syksyllä 2019 ohjelma siirtyi Yle TV2:lta TV1:lle. Ohjelman viimeinen jakso esitettiin 11. maaliskuuta 2021. Viikkoa myöhemmin, 18. maaliskuuta 2021, esitettiin kuitenkin vielä koostejakso, jossa näytettiin ohjelman kausien parhaita paloja.

Vekin ja Heleniuksen lisäksi ohjelmassa esiintyivät muun muassa Yasir Gaily, Tomi Haustola, Ursula Herlin, Antti Haapala sekä Johannes Mollberg.

Yhtä ohjelman torstaisin nauhoitettavaa ja esitettävää jaksoa käsikirjoitettiin maanantaista keskiviikkoon. Jakson aiheiden suunnittelu tosin aloitettiin jo edellisenä perjantaina. Ohjelman käsikirjoittajatiimi koostui niin toimittajista kuin koomikoista. Yhdessä he taustoittivat aiheen ja kirjoittivat sen vitsin muotoon.


Jaksot ja vieraat

Ensimmäinen tuotantokausi (kevät 2018)

Toinen tuotantokausi (syksy 2018)

Kolmas tuotantokausi (kevät 2019)

Neljäs tuotantokausi (syksy 2019)

Viides tuotantokausi (kevät 2020)

Kuudes tuotantokausi (syksy 2020)

Seitsemäs tuotantokausi (kevät 2021)

Lähteet

Aiheesta muualla 
 Ohjelman kotisivut Ylen sivuilla
 Ohjelman jaksoja ja klippejä Yle Areenassa

Suomalaiset komediasarjat
2010-luvun televisiosarjat
2020-luvun televisiosarjat
Satiirisarjat
Yle TV1:n televisio-ohjelmat
Yle TV2:n televisio-ohjelmat
Pentti Kokko (päätoimittaja)

Pentti Tuomas Kokko (9. maaliskuuta 1921 Kiikka – 13. maaliskuuta 2018 Tampere)  oli Viialan Sanomien perustaja ja päätoimittaja.

Työura
Ammattinsa Kokko hankki Vammalan kirjapainossa käsinlatojana. Työkaverinsa Ahti Ringin kanssa hän lähti Viialaan perustamaan omaa kirjapainoa 1950-luvun alussa. Toiminta- ja tilatarve kasvoivat koko ajan, viimeiseksi entiseen Viialan rukoushuoneeseen, joka remontoitiin kirjapainoksi sopivaksi. Toiminta ja henkilökunta kasvoivat koko ajan. Viialan Sanomien päätoimittajaksi valittiin Elma Okker, mutta vastuu siirtyi Pentti Kokon harteille jo vuoden päästä. Hän hoiti pestiään 16 vuotta siihen asti, kunnes tehtävät siirtyivät seuraavalle sukupolvelle, joskin Pentti oli mukana lehden teossa aina vuoteen 1985 saakka.

Ensimmäisenä päätoimittajana Pirkanmaalla Pentti Kokko aloitti aggressiivisen ilmoitusmyynnin, kun hän itse lähestyi asiakkaita puhelimitse ja myi ilmoitustilaa. Samaa menetelmää hän käytti myös kirjapainon suhteen kiertämällä autolla lähikuntia myyden kirjapainon kapasiteettia.

Tasavallan presidentti myönsi Pentti Kokolle Suomen Valkoisen Ruusun Ritarikunnan ensimmäisen luokan mitalin hänen työuran ansiodensa johdosta 6.12.1993.

Luottamustoimet ja harrastukset
Kokko toimi mm. pitkäaikaisena sihteerinä Viialan Yrittäjissä ja oli myös Lions Clubin perustajajäsen. Hän oli myös perustamassa Viialan mieskuoroa, jossa hän myös itse lauloi. 

Pentin pitkän iän salaisuutena oli aikuisiässä ahkera liikunta ja nuorena kilpaurheilu. Hän toimi mm. silloisen kotikuntansa jalkapalloseuran, Vammalan-Tyrvään Seudun Palloseuran maalivahtina.

Muut elämänvaiheet
Arjen meriiteistä ehkä suurin oli maamme puolustaminen sodan aikana. 17-vuotiaana Pentti lähti armeijaan alokkaaksi ja kolmen kuukauden kuluttua tuli komento rintamalle. Hän palveli koko jatkosodan ajan tykistössä KTR 8:ssa.

Viimeiset vuotensa Pentti Kokko vietti Ratinanrannassa Tampereella.

Lähteet 

Suomalaiset päätoimittajat
Vuonna 1921 syntyneet
Vuonna 2018 kuolleet
Eeva Vekki

Eeva Vekki on suomalainen stand up -koomikko. Hän on esiintynyt myös Mad Cook Show -televisiosarjan vakiopanelistina sen molemmilla tuotantokausina 2017–2018. Hän on toinen  Noin viikon studio -ajankohtaissatiirin juontajista.

Vuonna 2015 Vekki oli ehdolla Vuoden Stand up -tulokkaaksi. Hän kuuluu Improsiskot-nimiseen improvisaatioryhmään ja on myös helsinkiläisen Päiväkirjaklubin perustajajäsen. Päiväkirjaklubista on julkaistu myös Nemon kustantama kirja, jonka Vekki on kirjoittanut yhdessä Risto K. Järvisen kanssa.

Vekki on koulutukseltaan tuottaja.

Lähteet

Aiheesta muualla 
 
 Eeva Vekin verkkosivut

Suomalaiset stand up -koomikot
Elävät henkilöt
Syntymävuosi puuttuu
Tughluq-dynastia

Tughluq-dynastia oli Delhin sulttaanikuntaa vuosina 1320–1413 hallinnut dynastia. Dynastian perusti Ghiyas-ud din Tughlaq vuonna 1320, sen jälkeen kun Khalji-dynastian viimeinen sulttaani oli murhattu. Tughluq-dynastian toisen hallitsijan Muhammed-ibn-Tughluqin aikakaudella Delhin sulttaanikunta oli suurimmillaan, sen valta ulottui Etelä-Intiaan asti. Valtakunta alkoi kuitenkin pian tämän jälkeen luhistua kun sen eteläiset alueet alkoivat itsenäistyä ja irtautua Delhin vallasta.

Lähteet
Annukka Jokipii

Annukka Jokipii (s. 1975 Kuopio) on Vaasan yliopiston vararehtori. Hänet nimitettiin vararehtoriksi 1. tammikuuta 2018 lähtien. Jokipii on toiminut liiketaloustieteen, erityisesti laskentatoimen professorina Vaasan yliopistossa elokuusta 2016 lähtien.

Jokipiistä tuli kauppatieteiden maisteri vuonna 2001 ja kauppatieteiden tohtoriksi hän valmistui Vaasan yliopistosta vuonna 2006. Jokipii on toiminut Vaasan yliopiston palveluksessa vuodesta 1998 lähtien tutkimuksessa ja opetuksessa sekä sen kehittämisessä. Hän on toiminut muun muassa tutkijatohtorina, akatemiatutkijana ja yliopistotutkijana sekä laskentatoimen ja tilintarkastuksen maisteriohjelmavastaavana. Jokipiin tutkimusaiheet ovat keskittyneet sisäiseen valvontaan, sisäiseen tarkastukseen sekä yrityksissä havaittuihin väärinkäytöksiin. 
 
Vapaa-aikanaan Jokipii harrastaa reserviläistoimintaa. Hän on suorittanut naisten vapaaehtoisen asepalveluksen ja ollut Kosovossa rauhanturvaajana. Jokipii toimii Euroopan reservin aliupseerijärjestöjä yhdistävän CISOR-järjestön lakivaliokunnan puheenjohtajana kaudella 2016–2018.

Lähteet

Aiheesta muualla 
 Vararehtori, professori Annukka Jokipiin julkaisut ja asiantuntijatehtävät Vaasan yliopiston tutkimustietokannassa

Vaasan yliopiston professorit
Suomalaiset professorit
Vuonna 1975 syntyneet
Elävät henkilöt
Sayyid-dynastia

Sayyid-dynastia oli Delhin sulttaanikuntaa vuosina 1414-1451 hallinnut dynastia, joka seurasi vallassa Tughluq-dynastiaa. Ensimmäinen Sayyid-dynastian sulttaani oli Khirz Khan, joka toimi hallitsijana vuosina 1414-1421. Sayyid-dynastian valta-asema kesti vuoteen 1451 asti, jolloin Lodi-dynastia nousi valtaan.

Lähteet
Lodi-dynastia

Lodi-dynastia oli Delhin sulttaanikuntaa hallinnut viimeinen dynastia. Dynastia oli paštutaustainen, ja se hallitsi maata vuosina 1451-1526. Ensimmäinen Lodi-hallitsija oli Bahlul Lodi, joka korvasi Sayyid-dynastian viimeisen sulttaanin vuonna 1451. Lodi-dynastian aikana Delhin sulttaanikunnan hallitsemat alueet laajenivat Pohjois-Intiassa. Bahlul Lodin ja hänen seuraajansa Sikandar Lodin aikana sulttaanin valta perustui paštu- ja turkkilaispäälliköiden tukeen. Dynastian kolmas hallitsija, Sikandarin poika Ibrahim Lodi, yritti palauttaa maahan sulttaanin vallan. Hänen toimintatapansa aiheuttivat tyytymättömyyttä, ja seurauksena oli, että ylimystö kutsui mogulihallitsija Baburin hyökkäämään Delhiin. Ibrahim Lodi tapettiin Panipatin ensimmäisessä taistelussa vuonna 1526, jolloin Lodi-dynastia päättyi ja maassa alkoi mogulivallan aikakausi.

Lähteet
Singleton

Singleton (ainokainen) on ohjelmistotekniikassa käytetty suunnittelumalli, jolla varmistetaan että luokasta tehdyllä oliolla on vain yksi instanssi, ja tarjoaa globaalin (ohjelman laajuisen) pääsyn siihen. 

Singleton-mallilla olevia etuja ovat muun muassa:
 hallittu pääsy tietoon (kapselointi)
 rajattu nimiavaruus ja näkyvyys () verrattuna globaaleihin muuttujiin

Mallin toteus riippuu käytetystä ohjelmointikielestä. Eräs C++:ssa käytetty tapa on toteuttaa Singleton-luokka template-mallin avulla.

Lähteet

Viitteet 

Ohjelmointi
Suunnittelumallit